**Ansøgning om deltidsplads i forbindelse med barsel**

Forældre som afholder fravær efter reglerne i barselsloven, har ret til deltidspladser på 30 timer til deres øvrige børn i husstanden i aldersgruppen 26 uger og ind til skolestart mod en reduceret egen betaling Jfr. dagtilbudslovens § 27b. Muligheden for en deltidsplads omfatter også forældre, der afholder fravær efter barselloven under graviditeten eller har valgt at genoptage arbejdet delvist. Med forældre forstås retlige forældre, herunder også adoptivforældre og plejeforældre.

Deltidspladser i Gribskov Kommunens daginstitutioner er per 1.1.2024 på 35 timer om ugen - fordelt på de fem hverdage indenfor tidsrummet 8.00-15.00.

Deltidspladser i Gribskov Kommunens dagpleje er på 30 timer om ugen.

Forældrene har ret til en deltidsplads i én sammenhængende periode pr. barn, så længe der er én forælder, der er på barsel. Forældrene kan skiftes til at holde barsel under den ansøgte periode. Barslen kan afbrydes op til 5 uger fx ved ferie, uden at retten til deltidspladsen mistes.

Når forældrene ikke længere holder barsels- eller forældreorlov, vil barnets deltidsplads som udgangspunkt blive konverteret til en fuldtidsplads i det dagtilbud, hvor barnet er optaget.

**Forældrenes oplysningspligt**

Forældrene skal i forbindelse med ansøgningen dokumentere, at de afholder fravær efter barselsloven eller vil afholde fravær på det tidspunkt, hvor de ønsker at få tilbudt deltidspladsen. Dokumentation kan fx. være kopi af vandrejournal med det forventede fødselstidspunkt, fødselsattest eller en aftale med arbejdsgiver om udskudt barsel eller lignende.

I ansøgningen skal forældrene angive den maksimale periode, de ønsker deltidspladsen for. Efterfølgende skal forældrene kun informere kommunen om ændringer, hvis de ønsker deltidspladsen for en kortere periode. Forældrene skal oplyse kommunen, hvis de afbryder fraværet efter barselsloven i en periode på mere end fem uger, eller deres fravær efter barselsloven på anden vis ophører.

Forældrene har pligt til at varsle Gribskov Kommune om planlagte afbrydelser af fraværsperioden eller fraværets ophør, senest 1 måned før afbrydelsen påbegyndes, eller fraværsperioden ophører.

**Hvordan ansøges**

Forældre ansøger om en deltidsplads ved at sende nedenstående ansøgning digitalt via Borger.dk til Gribskov Kommune, dette kan fx gøre via følgende [link](https://post.borger.dk/?logon=borger&function=inbox&mailboxid=9868). Sammen med ansøgningen skal der vedlægges dokumentation for, at en af forældrene er på barsel i den ansøgte periode. Når der er indgået aftale om barsel med arbejdsgiveren eller jobcentret, skal kopi af denne ligeledes fremsendes (denne aftale vil typisk være indgået senest 8 uger efter fødslen).

Gribskov Kommune skal modtage ansøgningen senest 2 måneder før deltidspladsen ønskes. Deltidspladsen kan kun starte fra den 1. i måneden og ophører eller ændres til en fuldtidsplads fra den 30/31 i måneden. Afmelding skal ske ved henvendelse til pladsanvisningen.

# **Ansøgning om deltidsplads i forbindelse med barsels- og forældreorlov.**

**Familie**

|  |  |  |  |
| --- | --- | --- | --- |
| **Ansøger 1.**  |  |  |  |
| Navn og cpr.nr. | Barsel start | Barsel slut |  |
|  |  |  |  |
| **Ansøger 2.**  |  |  |  |
| Navn og cpr.nr. | Barsel start | Barsel slut |  |
|  |  |  |  |
| **Barn 1. i deltidspasning** |  |  |  |
| Navn og cpr.nr. | Navn på dagtilbud | Start deltidsplads | Slut deltidsplads |
|  |  |  |  |
| **Barn 2. i deltidspasning** |  |  |  |
| Navn og cpr.nr. | Navn på dagtilbud | Start deltidsplads | Slut deltidsplads |
|  |  |  |  |
| **Barn 3. i deltidspasning** |  |  |  |
| Navn og cpr.nr. | Navn på dagtilbud | Start deltidsplads | Slut deltidsplads |
|  |  |  |  |

**Dokumentation**

|  |  |  |
| --- | --- | --- |
| Dokumentation vedlagt  | Ja  | Nej  |
| Bemærkning |  |  |
|  | Underskrift og dato  | Underskrift og dato  |
|  | Ansøger 1 | Ansøger 2 |